Лекция „Социални мрежи за малък и среден бизнес“
2020-07-01 19:00 - 20:00 (Europe/Helsinki) | Limacon Event Center, бул. "Марица" 154А, Пловдив, Bulgaria
Имаш собствен бизнес. Създал си профил/страница в една или няколко социални мрежи. Доколко ги управляваш ефективно? Ако анализираш данните си редовно и установяваш, че аудиторията ти не е достатъчно ангажирана или че не постигаш желаните резултати, трябва да промениш нещо в начина на комуникация с последователите си. Какво? Ще разбереш по време на събитието.
От лекторите научаваш как да:

достигаш до своите потенциални клиенти;
представяш бизнеса си;
работиш с инфлуенсъри;
превърнеш социалната мрежа в ефективен канал за комуникация с аудиторията.

За кого е подходящо събитието

За маркетолози, собственици на бизнес и всички, които искат да използват ефективно социалните мрежи.

Лектори

Виктор Минчев е копирайтър, създавал съдържание за международни компании в продължение на години. През последните няколко месеца работи предимно с малки фирми, а целта му е да им помогне да се развият и разраснат.
Марио Панделиев е работил като арт директор в едни от най-големите рекламни агенции в страната. През последните няколко години е фрийлансър, а клиентите му са предимно малки и средни фирми.

Входът е свободен, с предварителна регистрация. Побързай да се запишеш, местата са ограничени.

Marketing HYPE, vol. 11: „Must-have микс в дигиталния маркетинг“
2020-02-27 19:00 - 21:00 | Limacon Event Center, бул. "Марица" 154А, Пловдив, Bulgaria
Имаш собствен бизнес или си маркетолог. Темата за дигиталния маркетинг не само не ти е чужда, но с интерес следиш новостите в сферата. Събитието е за хора като теб. Посети го, за да разбереш:

кои дигитални канали са предпочитани и защо;
какви са предимствата на всеки от тях;
как да ги използваш ефективно.

Лекторът споделя с теб казуси от агенция „Netpeak“, от чийто екип е част.
За кого е подходящо събитието

За собственици на бизнес, маркетолози и всички, които се интересуват от дигитален маркетинг.

Лектор

Генадий Воробьов е сертифициран Google Analytics и Google AdWords специалист, преподавател в „SoftUni Digital“ и част от екипа на дигитална агенция „Netpeak“. Той организира маркетинг стратегиите на агенцията. Взима участие в конференции в България и в чужбина.

Входът е свободен, с предварителна регистрация.

Говори като на TED – говорилница за презентатори
2020-02-05 10:00 - 17:00 | Отсреща, ул. Бетовен 12, Пловдив, Bulgaria
Следиш ли TED конференциите? Вероятно си забелязвал колко уверени изглеждат повечето лектори. Те вдъхновяват, успяват да предадат идеите си на аудиторията и зрителите, карат ги да се замислят. Ако искаш, подобно на лекторите, успешно и въздействащо да презентираш и предаваш посланията си на голяма аудитория, посети обучението.
За кого е подходящо събитието

За всички, на които им се налага да изнасят презентации или говорят пред публика.

Лектор

Проф. д-р Десислава Бошнакова е експерт в ПР и комуникациите. Лектор е на професионални конференции и организатор на TEDxSofia. Автор е на книги в областта на комуникациите и преводач на редица други, сред които: „Презентирай като Стив Джобс“, „Говори като на TED“, „Тайните на разказването на истории“ и др.

Събитието е платено, с предварителна регистрация.

Лекция „Авторски права и интелектуална собственост“
2020-02-01 09:30 - 14:30 | Отсреща, ул. Бетовен 12, Пловдив, Bulgaria
Независимо дали си професионален фотограф, или снимаш за удоволствие, твои снимки вероятно се разпространяват свободно в онлайн пространството. Знаеш ли какви всъщност са твоите авторски права върху тях? Ако не си съвсем наясно, посети събитието и разбери как да:

лицензираш фотографиите си;
защитиш авторското си право;
обезпечиш доказателства за нарушени права.

Ела, за да чуеш съветите на юристите. Задай своите въпроси и участвай в дискусията. Ще ти е от полза.
Обучението предстои да се проведе и в: София, Варна, Бургас, Стара Загора.
За кого е подходящо събитието

За начинаещи и професионални фотографи.

Лектори

Гости на събитието са юристи от дружеството „Господинов и Генчев“ (GGlaw).

Събитието е платено, с предварителна регистрация.

Цената за членове на „Клуб Фото Свят“ е 30 лв.

Лекция „Митове и легенди за LinkedIn - професионална платформа за бизнес или сайт за работа“
2020-01-30 19:00 - 21:00 | Limacon Event Center, бул. "Марица" 154А, Пловдив, Bulgaria
Търсиш си работа или нови проекти? Вероятно вече си създал профил в LinkedIn. Знаеш ли как да го използваш ефективно? Посети събитието в Пловдив, за да разбереш как платформата може да ти донесе нови клиенти или да ти помогне да намериш следващата си работа. По време на лекцията Александър Кръстев развенчава митовете за мрежата и ти показва тънкостите при работата с нея.
За кого е подходящо събитието

За всички, които искат да използват успешно LinkedIn.

Лектор

Лектор е Александър Кръстев – създател на сайта AzChetа.com. Автор на книгата „LinkedIn – Социалните контакти в полза на бизнеса“ и преподавател по дисциплината „Социализиране на бизнес комуникацията – LinkedIn” в НБУ.

Входът е безплатен, с предварителна регистрация.

Limacon Sales Stars, vol. 5: „Изграждане на ефективна sales презентация“
2020-01-16 19:00 - 21:00 | Limacon Event Center, бул. "Марица" 154А, Пловдив, Bulgaria
Може би често се налага да продаваш продуктите и услугите си с презентация на живо. Наясно си колко е важно да бъдеш убедителен. Постигаш ли го? Ако мислиш, че има върху какво да работиш, посети събитието.
Фокусът е насочен към изготвянето на презентации, които продават. Как да ги създадеш? Как да ги изнесеш? Отговори на тези въпроси получаваш от специалист в областта.
За кого е подходящо събитието

За хора, които искат да продават продукти и услуги чрез презентациите си.

Лектор

Борис Христов е основател на „356labs“ – агенция за създаване на бизнес презентации. Компанията е участвала три поредни години на международното събитие Microsoft Ignite.

Входът е безплатен, с предварителна регистрация.

Курс „Как да достигнем до клиентите, които ще платят цената ни?“
2019-12-17 19:00 - 21:30 | Отсреща, ул. Бетовен 12, Пловдив, Bulgaria
Ти си фрийлансър или собственик на бизнес? Наясно си каква е цената на труда ти, но не достигаш до клиентите, които са готови да я платят. Замисли се дали определяш правилно аудиторията си. Ако се затрудняваш, курсът ще ти помогне да го направиш.
Посети го, за да разбереш още как да:

използваш онлайн маркетинга, за да увеличиш продажбите си;
достигаш до повече клиенти и др.

За кого е предназначено събитието

За фрийлансъри и собственици на бизнес, които не достигат до правилната аудитория.

Лектор

Анна Христова е основател на маркетинг агенция „Creative Marketing”. Тя е специалист в сферата, с дългогодишен опит в областта на продажбите. Преподавател е и във ВУЗФ, София и основател на безплатното училище маркетинг училище „Успех”.

Събитието е платено, с предварителна регистрация.

Входът е свободен за членове на „Клуб Фото Свят“.

Limacon Sales Stars, vol. 4: Иван Бондоков
2019-12-17 19:00 - 21:00 | Limacon Event Center, бул. "Марица" 154А, Пловдив, Bulgaria
Темата на събитието е „Аналогови и дигитални техники за по-успешни B2B сделки“. Посети го, ако се интересуваш от тенденциите при B2B продажбите. Имаш възможността да зададеш своите въпроси или да споделиш мнение и опит.
Ще научиш повече за:

начините за търсене на международни клиенти;
преговорите;
подготовката за важни срещи и др.

По време на събитието лекторът споделя с теб истории от своята практика. Разказва и за своите успехи и провали при работата си с клиенти. Всичко това ще ти е от полза в твоята работа.
За кого е предназначено събитието

За всички, които се интересуват от B2B продажби.

Лектор

Иван Бондоков е съосновател на брандовете „Limacon“. Има опит над 10 години в областта на „customer relations“.

Входът е свободен, с предварителна регистрация.

Уебинар „Оптимизация на продажбени процеси“
2019-12-04 14:00 - 15:00 | Limacon Event Center, бул. "Марица" 154А, Пловдив, Bulgaria
Разбери как дигиталните инструменти могат да ти помогнат да оптимизираш продажбите си.
Посети събитието в Пловдив, за да научиш повече за:

съвременните процеси на продажба;
начините за привличане на потенциални клиенти.

За кого е предназначено събитието

За ръководители на фирми и собственици на бизнес.

Лектори

Георги Стоянов е част от екипа на „Limacon SalesHub“. Брандът представя решения за оптимизация на продажбените процеси.
Ивайло Енчев – Business Operations Admin в „Reward Gateway“. Дейността на компанията е насочена към разработване на софтуер, който улеснява комуникацията между служителите и HR отделите.

Събитието е безплатно, с предварителна регистрация.

Обучение „Подбор в дигитална среда“
2019-12-04 10:00 - 17:00 | Limacon Event Center, бул. "Марица" 154А, Пловдив, Bulgaria
Посети обучението, ако искаш да научиш как да привличаш нови кадри във фирмата, използвайки социалните мрежи.
Курсът ще ти помогне да разбереш как да:

определяш аудиторията си;
създаваш въздействащо послание в рекламните си кампании, привличащо точните хора;
управляваш бранд в социалните мрежи;
подобриш подбора чрез социалните мрежи и др.

За кого е подходящо събитието

За HR експерти и за ръководители на бизнес, които сами подбират кандидатите си.

Лектор

Ивайло Иванов е бизнес треньор, част от екипа на CTeam Talent Management. Дългогодишен мениджър в отдел „Човешки ресурси“ в различни компании. До момента е водил над 400 тренинга.

Входът е платен, с предварителна регистрация.
Цената е без включено ДДС.

15% отстъпка от цената за повече от един участник от една организация.

Digital 4 Plovdiv: Конференция за онлайн маркетинг и търговия
2019-11-30 - 2019-12-01 | Конгресен център, Международен панаир, бул. "Цар Борис III Обединител" 37, Пловдив
Конференцията за онлайн маркетинг и търговия се провежда ежегодно. Ако не си я посещавал, можеш да го направиш сега. Специалисти от областта на дигиталния маркетинг ще споделят с теб ефективни стратегии за развитието на интернет търговията.
Ще получиш полезна информация и ще имаш възможността да срещнеш свои колеги и да създадеш нови бизнес контакти.
Част от темите, които ще се разискват, са:

изграждане на цялостна стратегия за видео маркетинг;
създаване на ангажиращо съдържание;
SEO трикове за постигане на високи резултати;
грешки при онлайн продажбите и др.

Разгледай програмата на събитието, за да разбереш какво точно да очакваш от него.
Конференцията включва лекции, дискусии и практическа част.
За кого е предназначено събитието

За всички, които се интересуват от онлайн маркетинг и търговия или развиват собствен онлайн бизнес.

Лектори

Лекторите са специалисти в областта на дигиталния маркетинг, ръководители на агенции, SEO специалисти, копирайтъри, консултанти и др. Научи повече за тях от сайта на събитието.

Входът е платен, с предварителна регистрация.

Билет за един ден – 118.80 лв.
Билет за два дни – 202.80 лв.
Двоен билет за два дни – 358.80 лв.

Семинар „Как да организирам събитие с кауза“
2019-11-06 18:30 - 20:30 | Limacon Event Center, бул. "Марица" 154А, Пловдив, Bulgaria
Каузите правят света по-добро място. Ако живееш в Пловдив и искаш да подпомогнеш инициатива, в която вярваш, но не знаеш как да го направиш, посети обучението. Ще разбереш как се организира събитие с кауза и върху какво да акцентираш, за да постигнеш достатъчно добър резултат.
Семинарът е обвързан с дейността на пловдивските Ротаракт клубове. Техни представители ще споделят повече за дейността си и за инициативите, които организират ежегодно.

За кого е предназначено събитието
За хора, които желаят да подкрепят конкретна кауза и/или за младежи, които искат да научат повече за събитията на местните Ротаракт клубове.
Семинарът е безплатен.

Bulgarian Digital Week Plovdiv 2019
2019-09-23 09:30 - 2019-09-26 14:00 | Конгресен център, Международен панаир, бул. "Цар Борис III Обединител" 37, Пловдив
Седмицата на дигиталните технологии в България е част от Есенния технически панаир в Пловдив. Събитието ще се излъчва на живо, онлайн. Програмата включва повече от 30 тематични конференции, мастър класове и събития с близо 200 лектори. Основните теми са:

трансформации в бизнеса,
дигитален маркетинг,
блокчейн,
логистика,
онлайн комуникации,
цифровизацията в търговията на дребно,
дигиталното бъдеще и хуманния облик на иновациите.

За кого е предназначено събитието

За фрийлансъри в онлайн търговията, комуникации и бизнес

Лектори

Стойне Василев, Георги Ненов, Христо Христов, Никола Минков и др.

Запознайте се с пълната програма на събитието.
Участието във всяка една от конференциите е безплатно след предварителна регистрация до 10 септември. Регистрацията не запазва място в залата.

Резервация на седящо място на конференцията – 30 лв. без ДДС до 10 септември.
След 10 септември стойността на билета е 50 лв. без ДДС за конференцията, при наличие на свободни места.

Дискусионен форум „Работодателската марка inside-out“
2019-07-09 16:00 - 18:00 | Limacon Event Center, бул. Марица 154А
Светлозар Петров, Катя Димитрова и Елисавета Търпанова, експерти от сферата на публичните комуникации, човешките ресурси и рекламата, ще разкажат през своя опит и с примери как се изгражда устойчив работодателски бранд, как се ангажират и задържат талантите в екип.
За кого е предназначено събитието

За експерти по човешки ресурси и комуникации в B2B и в B2C сферата.

Лектори

Светлозар Петров от JobTiger,
Катя Димитрова от Interimage,
Елисавета Търпанова от Interpartners.

Вход свободен, с предварителна регистрация.

Дискусия „Топ уменията в digital днес“
2019-06-19 19:00 - 21:00 | Limacon Event Center, бул. Марица 154А
В рамките на Marketing Hype срещите Жюстин Томс ще разкаже кои са най-важните качества и умения за един „дигитален маркетолог“ и как се добиват и развиват. Тя ще сподели и реални предизвикателства от професионалния си опит.
За кого е предназначено събитието

За фрийлансъри дигитални маркетолози, копирайтъри, дизайнери, специалисти в социалните мрежи, SEO специалисти и уеб разработчици.

Лектор

Жюстин Томс е експерт и предприемачи в областта на онлайн медиите и онлайн маркетинга. Създава и управлява уеб агенцията ABC Design and Communication. Специалист в сферата на интерактивната реклама, онлайн маркетинг, медийното планиране за интернет, имейл маркетинга и Web 2.0.

Вход безплатен, с предварителна регистрация.

Нощ на литературата 2019
2019-05-15 18:00 - 22:00
На 15 май за осми път в България се организира Нощ на литературата. Актьори, радио- и телевизионни водещи, музиканти, популярни личности ще четат съвременни български автори в превод на различни европейски езици. Инициативата се провежда в София, Пловдив, Варна, Бургас, Велико Търново, Добрич, Ловеч, Русе, Стара Загора и Шумен. Записите ще бъдат публикувани във Фейсбук на профила на Нощ на литературата / Literature Night.
За кого е предназначено събитието

За хора, които обичат книгите.

Кой ще чете

Моля следете програмата на събитието във Фейсбук.

Вход свободен.

WordCamp Plovdiv 2019
2019-05-11 08:00 - 18:00 | Драматичен театър Пловдив, ул. Княз Александър I, 38, Пловдив
Това е първото издание на конференцията WordCamp в Пловдив. В нея лектори, експерти по различните аспекти на WordPress, ще участват с лекции от 25-30 минути. На форума ще имате възможност да споделите знания и опит с WordPress общността в България.
За кого е предназначено събитието

За WordPress специалисти, блогъри.

Лектори

Николай Кръстев, Марио Пешев, Александър Савкович, etc. Вижте пълната програма на събитието.

Вход платен, с предварителна регистрация.

Marketing HYPE, vol. 4: Influencer Marketing
2019-04-24 19:00 - 21:00 | Limacon Event Center, бул. Марица 154А
На срещата с Лазар Радков, управител на Live to Lift и създател на кампанията „Капачки за бъдеще”, ще имате възможност да чуете как се развива маркетинг стратегия за социална кауза, как се управляват комуникации и се създава общност от гледната точка на един инфлуенсър.
За кого е предназначено събитието

За предприемачи, блогъри, специалисти по маркетинг, журналисти.

Лектор

Лазар Радков е основател на Live to Lift и на кампанията „Капачки за бъдеще”. Автор на предизвикателството „30 за 30” и на книгата „Яж шоколад и отслабвай”.

Вход безплатен, със задължителна регистрация.

TEDxPlovdiv 2019
2019-04-13 10:00 - 17:00 | Драматичен театър Пловдив, ул. Княз Александър I, 38, Пловдив
За трета поредна година ще се проведе TEDxPlovdiv. Български и международни лектори ще разкажат какво и как ги вдъхновява да създават, да променят, да вървят напред.
За кого е предназначено събитието

За фрийлансъри, иноватори, блогъри, за всички, които се питат „защо“ и „как“.

Лектори

Мира Добрева, Мирослав Запорожанов, Красимир Бенямин, Гаро Узунян и други. Вижте всички лектори и прочетете повече за тях.

Вход платен, с предварителна регистрация.

Семинар „Видео маркетинг - стратегия за създаване на съдържание“
2019-03-20 19:00 - 21:00 | Limacon Event Center, бул. Марица 154А
Мартин Попов ще сподели своя професионален опит за създаване на въздействащо видеосъдържание. Той ще отговори и на въпросите защо видео маркетингът е толкова успешен и как да ангажирате публиката в YouTube, Instagram, Facebook и LinkedIn.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес, блогъри, инфлуенсъри.

Лектор

Martin Popov е управител на дигитална агенция Interactive-share.com. Има 15 години опит в дигиталния маркетинг и реклама.

Вход безплатен, с предварителна регистрация.

Marketing Hacking TOUR: Plovdiv
2019-03-14 19:00 - 22:00 | Гранд Хотел Пловдив, ул. Златю Бояджиев 2, София
Боян Москов ще сподели „маркетинг хакове за печеливш онлайн бизнес“. Те ще помогнат на начинаещите онлайн търговци да развият своя бизнес, да се справят с конкуренцията, да създадат продажбена фуния и необходимите им лендинг страници, без да ползват програмисти и дизайнери.
За кого е предназначено събитието

За онлайн търговци, за фрийлансъри търговци и маркетинг спициалисти

Лектор

Боян Москов е собственик на дигитална агенция Interactive Orb и на два онлайн магазина. Преподавател в магистърска програма по дигитален маркетинг към ВУЗФ.

Прегледайте сайта на събитието, за да научите повече.
Вход платен, с предварителна регистрация.

Цена за двоен билет – 69 лв.

Първи business speed dating в Пловдив
2019-02-27 18:30 - 20:30 | Limacon Event Center, бул. Марица 154А
Business Meet&Match е класически business speed dating формат, в който професионалисти от различни области имат възможност да обогатяват контактите си и да създават партньорства. В събитието могат да участват до 20 души след предварителна регистрация по определени критерии. Те ще имат 2 часа да се запознаят и да обменят идеи и информация.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, търговци, предприемачи.

Вход платен, с предварителна регистрация. От всички записали се се изтеглят имената на 20 души, които да участват в срещата. Теглят се и до 5 резерви, които ще получат своевременно уведомление, в случай че някой от първите 20 се откаже.

Първо записване: до 15.02.
Теглене на 20+5: 15.02.
Потвърждение на първите 20: до 19.02.
Теглене на резерви: 19.02.

Обучение „Ефективно управление на време и процеси“
2019-02-27 10:00 - 16:00 | Limacon Event Center, бул. Марица 154А
Ефективното разпределение на времето e много важно за успеха на всеки фрийлансър или бизнес. Лекторът Георги Държанлиев ще предложи техники за повишаване на продуктивността и за намаляване на стреса, чрез оптимизиране на работния процес. Той ще покаже примери за създаване на процедури, шаблони, списъци за проверка, които да ви спестят време и енергия, при работа в B2B бизнеса, в сферата на услугите и в маркетинга.
За кого е предназначено събитието

За фрийлансъри, за собственици на бизнеси

Лектор

Георги Държанлиев е експерт по организация на работата с процеси и процедури за растеж и ефективност. Съосновател на pravatami.bg. Носител на наградата „Джон Атанасов“.

Вход платен, с предварителна регистрация. Цена: 99 лв. без ДДС

Семинар „Анализирай това: Тенденции в пазаруването“
2018-10-30 18:30 - 20:30 | Limacon Event Center, бул. Марица 154А
Семинарът разглежда основните моменти от годишния доклад на Nielsen „Тенденции в пазаруването“. Чрез него се измерват честотата, навиците и предпочитанията при пазаруването на бързооборотни стоки в България.
За кого е предназначено събитието

За управители и собственици на бизнеси в областта на търговията на дребно, бързооборотни стоки, търговци, специалисти в областта на маркетинга и рекламата.

Лектор

Ива Белокапова от Consumer Insights в Nielsen Bulgaria

Вход безплатен, с предварителна регистрация.

Час по копирайтинг с Александър Славов
2018-09-15 18:00 - 20:00 | Limacon Event Center, бул. Марица 154А
Усещането да влезеш в час на Александър Славов е като да избягаш от час, но по-хубаво, защото научаваш разни неща.
В случая Сашо ще ти разкаже куп истории от кухнята на рекламата и ще ти сподели как се създават запомнящи се послания, как се води успешна кампания в социалните мрежи, как да си определиш правилно аудиторията и да успееш да стигнеш до нея. От тази среща можеш да си откраднеш доста тайни на копирайтинга.
За кого е предназначено събитието

За фрийлансъри, работещи в сферата на контент и дигиталния маркетинг, рекламата, публичните комуникации, продажбите.

Лектор

Александър Славов е експерт в комуникационна агенция All Channels Communication. Работил е по кампаниите на Крадецът на ябълки, Райфайзенбанк, Philips, Jameson, Kaufland и др.

Вход платен, с предварителна регистрация. Входната такса включва вoда и чаша вино.

Обучение „Комуникация и управление на кризи и конфликти“
2018-05-30 10:00 - 16:00 | Limacon Event Center, бул. "Марица" 154А, Пловдив, Bulgaria
По време на обучението ще разбереш как да използваш най-успешните стратегии и тактики за комуникационно преодоляване на кризи и конфликти. Наученото ще ти помогне да се справяш по-добре с предизвикателствата при управлението на рекламни и комуникационни кампании за твоя бизнес или при работа с клиенти.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития.

Лектори

Доц. Александър Христов, преподавател в УНСС. Той е управляващ партньор на ПР агенция Параграф 42. Автор e на т3 книги и на над 70 публикации в наши и чужди специализирани издания.

Вход платен, с предварителна регистрация. След приключването на обучението се издава сертификат.

Типофест - за хора, влюбени в шрифта
2018-05-21 - 2018-05-29
Типофест е фестивал, посветен на шрифта – истинско събитие за дизайнери, калиграфи и за почитателите на добрите шрифтове. Провежда се на всеки две години и през 2018-та предстои третото му издание.
Публичните събития дават възможност на всички, интересуващи се от темата, да се срещат, запознават, да обсъждат работата си.
Специални гости тази година ще бъдат:

Аня Швятловска,
Клеър Скийтс,
Дейвид Пиърсън,
Якоб Ендберг Петерсен,
Жан Франсуа Поршез,
Мартин Майор,
Мартина Флор,
Матийо Регѐ,
Олексий Чекал,
Онур Язъджъгил,
Тагир Сафаев.

Подробната програма виж на сайта на фестивала.
Възползвай се и от ранните регистрации с отстъпка!
Изданието на Типофест през 2018 година е част от програмата на Пловдив Европейска столица на културата 2019. Повече на www.plovdiv2019.eu.

Онлайн инфлуенсърите: Елисавета и Красимира в дигиталния свят
2018-05-10 18:30 - 20:00 | Limacon Event Center, бул. "Марица" 154А, Пловдив, Bulgaria
Срещнете се със създателките на популярния сайт за родителство „Майко мила!“ и научете от тях как са стартирали проекта си с почти нулев бюджет, как поддържат интересно и полезно онлайн съдържание и управляват активна онлайн и офлайн общност.
За кого е предназначено събитието

За блогъри, за онлайн инфлуенсъри, за фрийлансъри, които работят в областта на комуникациите и контент маркетинга.

Лектори

Елисавета Белобрадова и Красимира Хаджииванова от „Майко мила!“. Елисавета е предприемач в сферата на търговията и услугите и успешен онлайн инфлуенсър. Красимира е дългогодишен блогър и копирайтър на свободна практика. Двете създадоха сайта „Майко мила!“ и платформата за подпомагане на майки на деца с увреждания„ОлеМале“.

Вход платен, с предварителна регистрация на уебсайта на събитието.

Курс по интернет маркетинг
2018-04-21 10:00 - 15:30 | Курс по интернет маркентинг, ул. "Стефан Веркович" 4, Пловдив
Научи се как да създадеш сайт и съдържание за него, как да го оптимизираш. Запознай се с основите на дигиталния маркетинг. Въобще, ако планираш да продаваш и/или да привличаш последователи и фенове в интернет, този курс ще ти даде основни знания как да го направиш. Обучението продължава два семестъра.
За кого е предназначено събитието

За фрийлансъри и собственици на бизнеси в ИТ сферата, дигиталния маркетинг.

Лектори

Огнян Захариев, Александър Панайотов, Теодор Димитров и други. Пълният списък на лекторите четете тук.

Вход платен, с предварителна регистрация.

Ladies In Business - Networking&Wine
2018-04-20 18:30 - 22:00 | Ресторант “Сезони”, ул. " Хан Кубрат " 8, Пловдив, ул. "Хан Кубрат" 8
Срещни се с други дами фрийлансъри и предприемачи. Ще обмените идеи и вероятно ще намерите начин да сте си полезни.
За кого е предназначено събитието

За жени, които работят на свободна практика и собственички на бизнеси.

Вход безплатен, с предварителна регистрация
